open-index/open-wikipedia-markdown huggingface dataset:
קני תומאס

**קנת' קורנליוס "קני" תומאס** (באנגלית: **Kenneth Cornelius "Kenny" Thomas**; נולד ב-25 ביולי 1977) הוא כדורסלן עבר אמריקאי, אשר שיחק בליגת ה-NBA בין השנים 1999–2010. ממוצעיו הכוללים לאורך 11 עונותיו ב-NBA הם 9.3 נקודות, 6.9 ריבאונדים ו-1.5 אסיסטים למשחק.

## קריירת תיכונים ומכללות
תומאס נולד באטלנטה שבג'ורג'יה, ובבגרותו למד ב"תיכון אלבקרקי" אשר באלבקרקי, ניו מקסיקו. בעונתו האחרונה בקבוצת הכדורסל של תיכון אלבקרקי, הוביל אותה לזכייה באליפות התיכונים של ניו מקסיקו עם ממוצעים של 25.2 נקודות ו-16.9 ריבאונדים למשחק.

בין השנים 1995–1999 למד באוניברסיטת ניו מקסיקו, ובארבע עונותיו בקבוצת הכדורסל שלה קלע 15.7 נקודות והוריד 8.4 ריבאונדים בממוצע למשחק. בכל ארבע העונות העפילה ניו מקסיקו לטורניר אליפות המכללות, ובכולן הודחה ממנו בסיבוב השני. בעת סיום לימודיו ניצב במקום הראשון בתולדות הקבוצה בסך ריבאונדים בקריירה (1,032), ובמקום השני בנקודות (1,931, אחרי צ'ארלס סמית') ובחסימות (239, אחרי לוק לונגלי).

## קריירת משחק
בדראפט ה-NBA 1999 נבחר תומאס בבחירה ה-22, על ידי יוסטון רוקטס. לאחר שתי עונות סולידיות כשחקן ספסל, פרץ תומאס בעונת  כשחקן חמישייה קבוע ביוסטון, והיה הקלעי השלישי של קבוצתו – אחרי סטיב פרנסיס וקטינו מובלי – עם ממוצע של 14.1 נקודות למשחק.

בדצמבר 2002, לאחר כשלוש עונות וחצי עם הרוקטס, הועבר תומאס לפילדלפיה 76' במסגרת טרייד בין שלוש קבוצות, בו הייתה מעורבת גם דנוור נאגטס. בפלייאוף  סייע לסיקסרס להעפיל לחצי גמר האזור המזרחי, עם ממוצעים של 10.6 נקודות ו-9.3 ריבאונדים למשחק ב-12 משחקי הפלייאוף. בעונה העוקבת המשיך להציג יכולת טובה עם 13.6 נקודות ו-10.1 ריבאונדים למשחק, אך קבוצתו החמיצה את הפלייאוף, בין היתר בשל פציעה של כוכב הקבוצה אלן אייברסון.

במהלך עונת  נשלח יחד עם קורליס ויליאמסון ובראיין סקינר בטרייד לסקרמנטו קינגס, בתמורה לכריס ובר ומאט בארנס. עד לסיום אותה עונה קלע 14.5 נקודות ואסף 8.7 ריבאונדים בממוצע למשחק. ב-4 עונותיו האחרונות בקריירה, 2007–2010, שותף תומאס ב-119 משחקים בלבד (מתוך 328) וקלע 3.4 נקודות בממוצע למשחק. באוקטובר 2010 שוחרר מהקבוצה ופרש ממשחק, בגיל 32.

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת ניו מקסיקו
קטגוריה:בחירות דראפט של יוסטון רוקטס
קטגוריה:כדורסלני יוסטון רוקטס
קטגוריה:כדורסלני פילדלפיה 76'
קטגוריה:כדורסלני סקרמנטו קינגס
קטגוריה:אמריקאים שנולדו ב-1977
אנדריי מוסטובוי

**אנדריי אנדרייביץ' מוסטובוי** (ברוסית: **Андрей Андреевич Мостовой**; נולד ב-5 בנובמבר 1997 באומסק, רוסיה) הוא כדורגלן רוסי, המשחק כקשר התקפי בזניט סנקט פטרבורג ובנבחרת רוסיה.

## קריירת מועדונים
הוא נולד באומסק, שבסיביר. בגיל 4 המשפחה עברה למוסקבה ושיחק בקבוצות הנוער המקומיות של צסק"א ולוקומוטיב.

הוא ערך את הופעת הבכורה שלו בליגה המקצוענית בכדורגל במדי דולגופרודני ממחוז מוסקבה, ב-10 באפריל 2016 במשחק נגד זנמיה טרודה אורוחובו-זויבו וכבש שער בבכורה שלו בניצחון 0:2 של קבוצתו. הוא עבר בהמשך לחימקי ולבסוף צד את עינם של ציידי הכישרונות של מועדון הפאר זניט וחתם בה, אך שיחק בעיקר בקבוצת המילואים שלה, זניט-2 סנקט פטרבורג.

ב-19 ביולי 2019 הוא הצטרף לסוצ'י בהשאלה למשך עונת 2019/20.

בקיץ 2020 חזר להרכב הקבוצה הבוגרת של זניט סנקט פטרבורג ובמשחק נגד ארסנל טולה במחזור 7, הבקיע את שער הבכורה שלו במדי זניט.
### קריירה בנבחרת
ב-8 באוקטובר 2020 ערך את הופעת הבכורה בנבחרת במשחק ידידות מול .
## קישורים חיצוניים

* פרופיל באתר ליגת הכדורגל המקצוענית

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני חימקי
קטגוריה:כדורגלני זניט סנקט פטרבורג
קטגוריה:כדורגלני סוצ'י (2018)
קטגוריה:כדורגלני יורו 2020
קטגוריה:רוסים שנולדו ב-1997
פאנצ'ן לאמה

**פאנצ'ן לאמה** הוא תוארו של המנהיג הרוחני השני בחשיבותו של הבודהיזם הטיבטי, שני בחשיבותו רק לדלאי לאמה. פירוש השם הוא "המלומד הגדול".

ההכרה של הפאנצ'ן לאמה החלה עם לונסבאג צ'וקוי גיילצן, המורה של הדלאי לאמה ה-5, אשר קיבל מאלטאן קאן ומהדלאי לאמה בשנת 1645 את התואר פאנצ'ן בוגד (בוגד = קדוש במונגולית).

זהותו של הפאנצ'ן לאמה הנוכחי, ה-11 במספר, שנויה במחלוקת. צ'וקיל גיאלפו מכהן בפועל כפאנצ'ן לאמה ה-11 בטיבט תחת תמיכה סינית, אך הוא אינו מוכר מחוץ לסין. הממשלה הסינית לקחה אותו ואת משפחתו תחת חסותם כאשר הוא הוכרז כפאנצ'ן לאמה על ידי הדלאי לאמה ה-14, והוא מעולם לא נראה בפומבי מאז.

## הקשר לדלאי לאמה
הפאנצ'ן לאמה מחזיק באחראיות למציאת גלגול הנשמה של הדלאי לאמה, והדלאי לאמה בתורו מוצא את גלגול הנשמה של הפאנצ'ן לאמה. זוהי המסורת מאז הדלאי לאמה ה-5, אשר זוהה על ידי המורה שלו, לונסבאג צ'וקוי גיילצן כפאנצ'ן לאמה. עם מינוי זה מונו גם שלושה גלגולים קודמים כפאנצ'ן לאמה לאחר מותם באופן רטרואקטיבי. הדלאי לאמה ה-5 זיהה גם את הפאנצ'ן לאמה ה-5. הדלאי לאמה ה-7 זיהה את הפאנצ'ן לאמה ה-6, אשר בתורו זיהה את הדלאי לאמה ה-8. בדומה, הדלאי לאמה ה-8 זיהה את הפאנצ'ן לאמה ה-7. הדלאי לאמה ה-14 זוהה על ידי הפאנצ'ן לאמה ה-9 בפברואר 1937. הפאנצ'ן לאמה יידע את תגליתו לנציגי הממשלה הטיבטית אשר בהמשך אישרו את זהותו.

## משמעות פוליטית
טיבטים רבים רואים בפאנצ'ן לאמה כדמות פוליטית משמעותית ודמות רוחנית משמעותית עקב תפקידו כבוחר הדלאי לאמה. משמעות זאת נוצלה על ידי הממשל הסיני. קבוצות תמיכה טיבטיות טוענות כי הממשל הסיני שואף לקבוע את זהות הדלאי לאמה הבא כאשר ימות טנזין גיאטסו, הדלאי לאמה הנוכחי.

## קישורים חיצוניים

* 

קטגוריה:בודהיזם טיבטי
קטאן ג'וניור

**קטאן ג'וניור** היא גרסה עצמאית למשחק המתיישבים של קטאן שתוכננה על ידי קלאוס טויבר. המשחק הופץ לראשונה בשנת 2012 ותורגם לעברית על ידי חברת "הקוביה" בשנת 2019. המשחק מיועד לשניים עד ארבעה שחקנים.

## חוקי המשחק
רוב חוקי המשחק זהים לחוקי משחק הבסיס עם מספר שינויים עיקריים:
* המשאבים במשחק הבסיס מתחלפים במשאבים: עץ, צמר, אננס, חרב וזהב.
* הדרכים מתחלפות בספינות.
* היישובים מוחלפים במאורות פיראטים.
* על מנת לנצח יש לבנות שבע מאורות פיראטים.
* השודד מתחלף ב"קפטן חמדני", שלא שודד את השחקנים, אלא רק מונע אספקה של משאבים.

## קישורים חיצוניים
* 
* קטאן ג'וניור, הקוביה משחקים בע"מ - לשחק לחשוב ליהנות

## הערות שוליים

קטגוריה:קטאן
שחר (סדרת טלוויזיה)

**שחר** היא סדרה קומית ישראלית ששודרה ב-HOT, בת שתי עונות.

## עלילה
שחר הוא מורה לספרות מובטל שאינו מצליח למצוא עבודה, והוא צריך לגייס כסף בדחיפות לאחותו גל על מנת למנוע ממנה להישלח לפנימייה בידי העובדת הסוציאלית הרעה פרידה.

לאחר שהוא שומע שמנהל בית ספר התיכון "קציר" מעוניין שבבית ספר יהיו רק מורות ולא מורים, ואינו מוכן לקבל גברים לעבודה, הוא מחליט להתחפש לאישה.

במהלך הסדרה חווה שחר את החיים כאישה ומנעליים נשיות.

## שחקנים ודמויות
* **שחר ספיר** (איתי שגב): מורה לספרות בן 30, המתחזה לאישה על מנת למצוא עבודה כדי לפרנס אותו ואת אחותו שלא תשלח לפנימייה בעכו.
* **גל ספיר** (עדי בן ישראל): אחותו של שחר שצריכה להישלח לפנימייה בעכו.
* **אריאל קצב** (יעל בר זוהר) (עונה 1): מורה למחול בבית הספר "קציר" בה שחר מתאהב.
* **דנה מזור** (נועה תשבי) (עונה 2): אחות בבית הספר "קציר" בה שחר מתאהב.
* **יונה סלע** (אושיק לוי): מנהל בית הספר השוביניסט (בעונה 2: יונה יומה).
* **רובי בן שלום** (נויה מנדל): יועצת בית הספר.
* **שרון שניידר** (יניב פולישוק): מורה לספורט חבר טוב של שחר והיחידי מסגל בית הספר שיודע על ההתחזות של שחר.
* **פרידה** (אפי בן ישראל): העובדת הסוציאלית הרעה שרוצה לשלוח את גל לפנימייה. בעלת בובת גרב שהיא משוחחת עמה. אחרי שרובי חתכה את בובת הגרב שלה מתוך טירוף פרידה נשלחה לבית משוגעים, ובפרק האחרון התגלה שהיא הכינה בובת גרב חדשה שהיא הבת של הקודמת.
* **הילה הלל** (מיכל קפטה): עיתונאית בעיתון מקומי, במערכת יחסים עם דני.
* **דני** (ליאון רוזנברג): החבר של דנה, מנהל במקביל מערכת יחסים עם הילה.

## קישורים חיצוניים

* 
* 
* 

קטגוריה:סדרות טלוויזיה ישראליות שעלו לשידור בשנת 2001
שטח אפור (אלבום)

**שטח אפור** הוא אלבום האולפן השלישי של הזמר-יוצר הישראלי ישי ריבו. האלבום יצא לאור ב-23 בפברואר 2018, על ידי חברות התקליטים NMC ודברי שיר.

כמה חודשים לאחר צאתו, זכה האלבום במעמד "אלבום פלטינה" על כך שנמכר ביותר מ-30 אלף עותקים.

## רשימת רצועות

## הערות שוליים

## קישורים חיצוניים

קטגוריה:אלבומי ישי ריבו
קטגוריה:אלבומים בעברית
קטגוריה:אלבומים שהופקו על ידי ג'וני גולדשטיין
קטגוריה:אלבומי מוזיקה יהודית
קטגוריה:אלבומי רוק ישראליים
קטגוריה:אלבומי פלטינה בישראל
קטגוריה:אלבומי חברת NMC יונייטד אנטרטיינמנט
מרווח PR

באלקטרוקרדיוגרפיה, **מרווח PR** הוא פרק הזמן המשתרע מתחילת גל P (תחילת הדפולריזציה העלייתית) ועד להתחלת מכלול QRS (תחילת הדפולריזציה החדרית). המרווח מבטא את פרק הזמן בו משהה הקשר העלייתי-חדרי את הדחף החשמלי בטרם הוא מאפשר לו להמשיך אל חדרי הלב. מטרת ההשהייה היא לאפשר לעליות הלב לסיים את התכווצותן ולהעביר את הדם הנמצא בתוכן אל החדרים, בטרם יופעלו החדרים עצמם. מרווח PR תקין הוא בין 120 - 200 מילישניות.

## משמעות קלינית
שינויים במרווח PR עשויים להיות מקושרים למצבים רפואיים שונים:

*מרווח PR מוארך (מעל 200 מילישניות) מצביע על האטה בהולכה בין העליות לחדרים, לרוב כתוצאה מהולכה איטית דרך קשר הפרוזדור והחדר. תופעה זו ידועה בתור חסם הולכה עלייתי-חדרי מדרגה ראשונה. הארכה יכולה להיות מקושרת עם לייפת של קשר הפרוזדור והחדר, גירוי וגאלי, תרופות המאטות את ההולכה בקשר העלייתי-חדרי כמו חוסמי בטא, היפוקלמיה, קדחת שיגרון חריפה ודלקת בלב המקושרת למחלת ליים.

*מרווח PR מקוצר (קטן מ-120 מילישניות) עשוי להיות מקושר לתסמונות גירוי מוקדם כמו תסמונת וולף–פרקינסון–וייט או תסמונת לאון–גנונג–לוין, וגם להפרעות קצב כמו AVRT וקצב צמתי.

*מרווח PR משתנה יכול להעיד על סוגים של חסם הולכה עלייתי-חדרי.

*צניחות במקטע PR יכולות להצביע על נזק לעליות או פריקרדיטיס.

## קישורים חיצוניים

קטגוריה:אלקטרופיזיולוגיה
פסגת שנק

**פסגת שנק** (באנגלית: **Schenck Peak**) היא פסגה בהרי דסקו בקצה הדרום מזרחי של האי רוטשילד, שבאנטארקטיקה.

גובהה של הפסגה 500 מטרים מעל פני הים.

הפסגה ממוקמת 3.7 קילומטרים דרומית-מערבית לפסגת מוריל.

## היסטוריה
### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של ג'יימס נ. שנק (James N. Schenck), שהיה קצין המבצעים באונייה שוברת הקרח של משמר החופים של ארצות הברית USCGC Staten Island, במהלך מבצע דיפ פריז, בשנת 1971.

## קישורים חיצוניים

* פסגת שנק באתר הסקר הגאולוגי של ארצות הברית
* פסגת שנק באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מפסגת שנק לאתרים סמוכים
* מזג אוויר נוכחי מעודכן בפסגת שנק
** תחזית מזג אוויר עדכנית ארוכת טווח עבור פסגת שנק
** נותני מזג אוויר היסטוריים עבור פסגת שנק

## הערות שוליים

שנק
מאדאם רולאן

ממוזער|מאדאם רולאן בזמן כתיבתה
**מארי-ז'אן מנון רולאן דה לה פלאטייר** (בצרפתית: **Marie-Jeanne 'Manon' Roland de la Platière**; 17 במרץ 1754 – 8 בנובמבר 1793) הייתה מהפכנית וסופרת צרפתייה.

## ילדותה

מארי ז'אן פליפון, הידועה בכינויה מנון, הייתה בתם היחידה של פייר גטיאן פליפון ואשתו מרגריט בימונט. ששת אחיה נפטרו בעודם תינוקות.
בשנתיים הראשונות לחייה, התגוררה אצל מינקת ב, עיירה קטנה מדרום-מזרח לפריז.

היא הייתה ילדה מוכשרת וכבר בגיל חמש לימדה את עצמה קרוא וכתוב. בשיעורי הקטכיזם שמו לב הכמרים לכשרונותיה הברוכים, ומכיוון שהייתה בת יחידה, היא זכתה לקבל יותר השכלה ממה שהיה נהוג להעניק באותה עת לבנות מרקע חברתי זהה לשלה. מורים הגיעו לבית המשפחה כדי ללמדה קליגרפיה, היסטוריה, גאוגרפיה מוזיקה ועוד.
אביה לימד אותה רישום והיסטוריה של האומנות, דודה שהיה כומר לימד אותה לטינית, וסבתה שהייתה אומנת, דאגה ללמדה איות ודקדוק. בנוסף, היא למדה מאמה כיצד לנהל משק בית.
בילדותה היא הייתה מאוד דתית ולפיכך התגוררה לבקשתה במנזר במשך שנה. בבגרותה החלה להטיל ספק בתורת הכנסייה הקתולית. אף על פי שנטשה את הכנסייה, היא המשיכה להאמין כל חייה בקיומו של האל, אלמותיות הנפש, והחובה המוסרית לעשות טוב. רעיונותיה קרובים מאוד לדאיזם.

## המהפכה

ברחבי צרפת, ובמיוחד בפריז, התגברו המחאות נגד התנאים החברתיים, הכלכליים והפוליטיים ששררו באותה עת. משפחת רולאן הייתה במובנים רבים נציגה של האליטה המהפכנית העולה. בני המשפחה התמרמרו על השחיתות שאפיינה את בית המשפט בוורסאי.
הם העדיפו כלכלה ליברלית וביטול תקנות ישנות, ועזרו בסעד לעניים, וכאשר התכנסה אספת המעמדות בצרפת בשנת 1789, מאדאם רולאן ובעלה היו מעורבים בעריכת הקאהייר דה דולאנס המקומי, המסמך בו יכלו אזרחי ליון להביע את טענותיהם לגבי המערכת הפוליטית והכלכלית.
הפוליטיקה לא מילאה שום תפקיד מרכזי בתכתובת של מאדאם רולאן לפני 1789, אך במהלך אותה שנה היא התלהבה יותר ויותר מההתפתחויות הפוליטיות.

## מותה של מאדאם
ממוזער|מאדאם רולאן מוצאת להורג
ב־31 באוקטובר 1793 הוצאו להורג עשרים ואחד הפוליטיקאים של גירונדין לאחר משפט קצר, וביניהם מאדאם רולאן. הקבוצה כללה את חברתה הטובה בריסו.

## קישורים חיצוניים

* 

קטגוריה:סופרות צרפתיות
קטגוריה:מהפכנים צרפתים
קטגוריה:אישים שהוצאו להורג בימי המהפכה הצרפתית
קטגוריה:נשים שהוצאו להורג בצרפת
קטגוריה:סופרות המאה ה-18
קטגוריה:נשים שהוצאו להורג בעריפת ראש
קטגוריה:נשים צרפתיות במאה ה-18
קטגוריה:צרפתים שנולדו ב-1754
קטגוריה:ילידות 1754
קטגוריה:נפטרות ב-1793
מצוק פורנייר

**מצוק פורנייר** (באנגלית: **Fournier Ridge**)  הוא מצוק בחלק המערבי של הרי דסקו בקצה הדרום מזרחי של האי רוטשילד, שבאנטארקטיקה.

גובהה של הפסגה 1,000 מטרים מעל פני הים.

אורכו של המצוק 17 קילומטרים, בכיוון מזרח - מערב.

## היסטוריה
### מקור השם

שמו של המצוק ניתן לו על ידי הוועדה המייעצת לשמות אנטארקטיים.

הפסגה נקראת על שמו של קומנדר ג'יימס מ. פורנייר (James M. Fournier), ממשמר החופים של ארצות הברית, שהיה מפקד האנייה שוברת הקרח של משמר החופים של ארצות הברית USCGC Burton Island, במהלך מבצע דיפ פריז, בשנים 1976 ו-1977, וקצין המבצעים בספינה זו בשנת 1971.

## קישורים חיצוניים

* מצוק פורנייר באתר הסקר הגאולוגי של ארצות הברית
* מצוק פורנייר באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק ממצוק פורנייר לאתרים סמוכים

## הערות שוליים
 

פורנייר
הרי בארטון (אנטארקטיקה)

**הרי בארטון** (באנגלית: **Barton Mountains**) הם קבוצה של הרים, מדרום לרכס חבר העמים, ומדרום לרכס יוז, בהרי המלכה מוד שבאנטארקטיקה.

ההרים גובלים בקרחון קלטי, קרחון בראנדאו, קרחון ליי האנט, וקרחון סנייקסקין.

ההרים מתנשאים לגובה של 3,475 מטרים מעל פני הים (בהר טריקורן); והם ההר ה-188 בגובהו באנטארקטיקה.

## היסטוריה
### גלוי ומיפוי ההרים

ההרים מופו על ידי הסקר הגאולוגי של ארצות הברית בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1958–1963.

### מקור השם

שמם של ההרים ניתן להם על ידי הוועדה המייעצת לשמות אנטארקטיים.

ההרים נקראו על שמו של לוטננט קומנדר וולטר ה. בארטון (Walter H. Barton) מצי ארצות הברית, שהיה המפקד של טייסת VXE-6 במחנה הדרומי בירדמור (Beardmore South Camp) בעונת המחקר (הקיץ האוסטרלי) 1985–1986.

## גאוגרפיה
בהרים מצויים האתרים הבאים:
הר אשר, פסגת גראפייט, הר טריקורן והר קלארק.

## קישורים חיצוניים
* הרי בארטון באתר הסקר הגאולוגי של ארצות הברית
* הרי בארטון בגאזט השמות האנטארקטיים של ממשלת ניו זילנד
* הרי בארטון באתר הגאזט האנטארקטי המשווה SCAR של ממשלת אוסטרליה
* מפת אזור הרי בארטון
* הרי בארטון באתר mindat

## הערות שוליים

בארטון
בארטון
הר אשר

**הר אשר** (באנגלית: **Mount Usher**) הוא הר בולט בהרי בארטון, בהרי המלכה מוד, שבאנטארקטיקה.

ההר משקיף אל גדתו הדרומי של קרחון קלטי.

ההר ממוקם 6.4 קילומטרים דרומית-מערבית משפכו של קרחון ברנדאו.

## היסטוריה
### גילוי ההר

ההר התגלה על ידי משלחת נמרוד הבריטית, אשר חקרה את אנטארקטיקה בין השנים 1907- 1909. באותה עת לא היה ברור אם מדובר בהר בודד, ורק בשנת 1961 במפתו של ה. אי. סאונדרס (H.E. Saunders) הובהר שמדובר בהר.

### מקור השם

שמו של ההר ניתן לו על ידי משלחת נמרוד.

## לקריאה נוספת

• Damien Gildea, **[https://books.google.co.il/books?id=TrHtBgAAQBAJ&pg=PT190&lpg=PT190&dq=%22Mount+Usher%22+Antarctica&source=bl&ots=g8flbFiquG&sig=ACfU3U2giZAKTSCInllpGUJ2Hd8nwLkWNw&hl=en&sa=X&ved=2ahUKEwi2xt_O2IvoAhXOzcQBHaosBSsQ6AEwBHoECBEQAQ#v=onepage&q=%22Mount%20Usher%22%20Antarctica&f=false Mountaineering in Antarctica: complete guide: Travel guide]**

## קישורים חיצוניים

* הר אשר באתר הסקר הגאולוגי של ארצות הברית
* הר אשר באתר הגאזט האנטארקטי של ממשלת ניו זילנד
* הר אשר באתר הגאזט האנטארקטי המשווה SCAR של ממשלת אוסטרליה

## הערות שוליים

אשר
אשר
ג'ק גאלוויי

**ג'ק גאלוויי** (באנגלית: **Jack Galloway**; נולד ב-14 במאי 1947) הוא שחקן בריטי.

בטלוויזיה הופיע גאלוויי בסדרות כגון "מקנזי", "ראש העיר קסטרברידג'", "ברז'ראק", "המפקח מגרה", "The Paradise Club", ו-"Blackbeard". תפקידיו בסרטי קולנוע כוללים את "גשר אחד רחוק מדי" (1977), "Dirty Weekend" (מ-1993), "גברת דאלוויי" (1997), "נאמנות זרה" (2004), "A Reel Life" (מ-2015), ו-"Speed Love" (מ-2016). עוד שיחק גאלוויי בפרק "Murder at the Vicarage" מתוך סדרת סרטי "מיס מארפל".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:בריטים שנולדו ב-1947
חסם צרור הולכה שמאלי אחורי

**חסם צרור הולכה שמאלי אחורי** (**left posterior fascicular block** - **LPFB**) הוא הפרעה במערכת ההפעלה וההולכה החשמלית של הלב במסגרתה נחסם חלקו האחורי של צרור ההולכה השמאלי, כך שאינו מוליך את הדחף החשמלי אל הקיר התחתון והאחורי של חדר שמאל.

במערכת הולכה חשמלית תקינה, דחף חשמלי ראשוני (דה-פולריזציה) מופק על ידי הקוצב הראשי של הלב, עובר בעליות הלב ומשם ממשיך אל קשר הפרוזדור והחדר (AV node). לאחר השהייה קצרה בקשר הפרוזדור והחדר, ממשיך הזרם החשמלי דרך "סיב ההולכה על שם היס" אל לצרורות ההולכה הימני והשמאלי שמוליכים את החשמל אל החדרים. צרור ההולכה השמאלי מתחלק לאלומה קדמית ואחורית, כאשר האלומה האחורית מוליכה את החשמל לקיר התחתון ולקיר האחורי של חדר שמאל של הלב.

במצב של חסם צרור הולכה שמאלי אחורי, עובר הזרם החשמלי אל הקיר התחתון והאחורי דרך חלקו הקדמי של צרור ההולכה השמאלי ודרך צרור ההולכה הימני, מה שגורם לסטיית ציר ימנית, אותה ניתן לראות בתרשים הא.ק.ג.. בניגוד לחסם צרור הולכה שמאלי קדמי, חסם אחורי הוא נדיר יחסית, זאת בשל עוביו של צרור ההולכה השמאלי האחורי ואספקת הדם הכפולה אליו, שמונעים את חסימתו.

## אבחנה
הקריטריונים לאבחנה של חסם צרור הולכה שמאלי אחורי הם:
* סטיית ציר ימנית - בין 90–180 מעלות
* גלי R נמוכים וגלי S עמוקים בלידים 1 ו-AVL
* גלי Q קטנים וגלי R גבוהים בלידים 3 ו-AVF
* QRS צר או מעט מורחב - 80–110 מילישניות
* התארכות הזמן העובר בין תחילת מכלול QRS ועד לנקודה הגבוהה ביותר בגל R (Prolonged R-wave peak time) למעל 45 מילישניות
* היעדר סיבה אחרת לסטיית ציר ימנית, כגון היפרטרופיה של חדר ימין

## ראו גם
* חסם צרור הולכה ימני
* חסם צרור הולכה שמאלי

## קישורים חיצוניים
*   חסם צרור הולכה שמאלי אחורי באתר "Life in the Fast Lane"

קטגוריה:הפרעות הולכה
יעקב נתנאלי-רותמן

**יעקב נתנאלי-רותמן** (14 באפריל 1892–7 באוגוסט 1962) היה פעיל בתחום החינוך והתרבות העבריים בגליציה, סופר, משורר מתרגם ועורך.

## קורות חייו
יעקב נתנאלי (רותמן) נולד בברודי, שבגליציה (כיום אוקראינה) בי"ז בניסן תרנ"ב, 14 באפריל 1892 למשפחה חסידית מדובנא. קיבל חינוך מסורתי ולמד מפי טובי המורים באותה תקופה. עמד למבחן הבגרות בגימנסיה קלאסית בעיר טישין, וקיבל דיפלומה להוראה תיכונית באוניברסיטה בלבוב. מגיל צעיר עסק בפעילות עברית-חינוכית וציונית (בדובנא, ברודי ועוד). לאחר מלחמת העולם הראשונה עסק בהוראה בקיילצה, קובל ומ-1929 בלבוב, בה ניהל בין היתר את הסמינריון העברי למורים ומורות. כל השנים עסק בפעילות ציונית ובמיוחד במסגרת התנועה הרוויזיוניסטית. ציוני מדיני מנעוריו. לוחם להחייאת השפה והתרבות העברית באוסטריה, רוסיה ופולין. ממניחי היסוד להסתדרות "תרבות" בפולין.

## פעילותו בארץ ישראל
נתנאלי, שהיה מורה לעברית עוד טרם עלייתו ארצה, עלה ארצה ב-1935 ועסק בהוראה בבתי-ספר תיכוניים בתל אביב עד לפרישתו ב-1954. בשנת 1944 שימש מורה ומחנך בבית ספר אחד העם ולאחרונה היה מנהל הגימנסיה סוקולוב-לאור ביפו. (בית עלי ביבי, כיום בית הספר הדמוקרטי יאפא) .

היה אח והנשיא התשיעי בלשכת הכוכב מס' 13, של הבונים החופשיים בחסות הלשכה הגדולה למדינת ישראל.

## פעילות ספרותית
פעילותו הספרותית החלה בפרסום שירים ב"התקופה" (כרך י"ב) בשנים 24–1922, ומאז השתתף בקביעות ופרסם שירים ב"הדים", "היום", "הצפירה", "סנה", ובכתבי העת הספרותיים בארץ, וכן מאמרים ורשימות בענייני חינוך, תרבות ועוד. בחייו יצאה הבלדה "במצעד הכבד" (על מובטלים בלבוב, תש"ד). לאחר מותו יצאה לאור אסופת שיריו "מזמור ומצעד", בצירוף מסת מבוא מאת דב סדן (1963). נתנאלי עסק גם בתרגום לעברית וערך בלבוב ירחון ספרותי בשם "הסולל" (תרצ"ג-תרצ"ד). 

התחתן עם חנה לבית רוזנבליט. נתנאלי נפטר בתל אביב בז' באב תשכ"ב, 7 באוגוסט 1962. נקבר בבית העלמין קריית שאול.

### ספריו

* **במצעד הכבד: בלדה על מובטלים** בעיר לבוב (תל אביב : גויל, תש"ד)
* **לעולה ולמעפיל** : ספר למוד השפה העברית לבוגרים מתחילים ומתקדמים / יוחנן יעקבוב ; בהשתתפות י. נתנאלי-רותמן (תל אביב : מסרת, תש"ז)
* **מזמור ומצעד** : שירים (תל אביב : עם ומדינה, 1963)

### עריכה
* **הסולל** : קובץ ספרותי (לבוב, תרצ"ג-תרצ"ד)

### תרגום
* **באין נקם** / יעקב מלטיאל (תל אביב : עם עובד, תש"ז) 
* **בין המצרים** : רומן / אבנר נחושתן (אלפרד קופפרברג) (תל אביב : שלום בלומנטל, 1949)

## לקריאה נוספת
השירה העברית בפולין, עמ' 165

## קישורים חיצוניים
* 

## הערות שוליים

קטגוריה:מתרגמים לעברית
קטגוריה:מורים
קטגוריה:חברי הבונים החופשיים בארץ ישראל
קטגוריה:סגל בית הספר אחד העם (תל אביב)
קטגוריה:אישים הקבורים בבית הקברות קריית שאול
קטגוריה:אנשי העלייה החמישית
קטגוריה:סופרים ישראלים
קטגוריה:מתרגמים ישראלים
קטגוריה:עורכים ספרותיים ישראלים
קטגוריה:חברי הבונים החופשיים בישראל
קטגוריה:ישראלים שנולדו ב-1892
קטגוריה:ישראלים שנפטרו ב-1962
נאוהיפריון

**נאוהיפריון** (שם מדעי: *Neohipparion*; מילולית: "היפריון (פוני ביוונית) חדש") הוא סוג של סוס נכחד, שחי באמריקה הצפונית ובאמריקה המרכזית של תקופת המיוקן והפליוקן שלפני 15 עד 6 מיליון שנה בערך מימינו. סוס זה דמה במראהו להיפריון מאותה תקופה והוא הוגדר ב-1903 בידי החוקר J. W. Gidley. הוא סווג לפני כן לסוג *Hesperohippus* שהתבטל.

הסוס הקדום היה מהיונקים הגדולים הנפוצים ביותר בתקופתו באמריקה הצפונית והמאובנים שלו התגלו בקבוצות גדולות, לעיתים של מעל 100 פרטים יחד. המאובנים התגלו באזורים רבים מאלבמה עד לפלורידה ונברסקה ודרומה עד למקסיקו. הוא היה נדיר יחסית בחוף המערבי, אך ייתכן שהגיע עד לקליפורניה.

במראהו דמה לסוס המודרני. עם זאת היה מעט קטן יותר ובעל מבנה שיניים טוחנות בעלות כתר גבוה יותר, מבנה שנעלם אצל הסוסים המודרניים שהם בעלי שורש חזק ורחב יותר לשיניהם. בניגוד לסוסים המודרניים הוא היה בעל 3 אצבעות בכף רגלו, אך רק אחת מהם נגעה בקרקע מה שעזר לו לנוע במהירות יחסית.

על סמך מבנה שיניהם היו סוסים אלו לוחכי עשב מוצלחים שהותאמו ללעוס צמחייה קשיחה ששררה בערבות אמריקה. עם זאת ההתייבשות שאירעה בסוף הנאוגן גרמה להכחדתם.

## קישורים חיצוניים

## הערות שוליים

קטגוריה:טקסונים שתוארו בידי ג'יימס ויליאמס גידלי
קטגוריה:בעלי חיים שתוארו ב-1903
קטגוריה:מינים שנכחדו: סוסיים
קטגוריה:מגה-פאונה של הנאוגן באמריקה הצפונית
קטגוריה:מפריטי פרסה שחיו במיוקן
קטגוריה:מפריטי פרסה שחיו בפליוקן
נמל התעופה איוואנו-פרנקיבסק

**נמל התעופה איוואנו-פרנקיבסק** (באנגלית: **Ivano-Frankivsk International Airport**, באוקראינית: **Міжнародний аеропорт Івано-Франківськ**) הוא נמל תעופה הנמצא כ-4.4 ק"מ מהעיר איוואנו-פרנקיבסק באוקראינה, והוא נמצא בסמוך להרי הקרפטים.

## מתקני הנמל
בנמל קיים מסלול המראות ונחיתות יחיד - המסלול השני שבו משמש את חיל האוויר האוקראיני.

## קישורים חיצוניים

*  

איוואנו-פרנקיבסק
קטגוריה:מחוז איוואנו-פרנקיבסק
נמל התעופה צ'רנוביץ

**נמל התעופה צ'רנוביץ – לאוניד קדניוק** (באנגלית: **Chernivtsi Leonid Kadeniuk International Airport**, באוקראינית: **Міжнародний аеропорт «Чернівці» імені Леоніда Каденюка**) הוא נמל תעופה הממוקם בסמוך לעיר צ'רנוביץ במערב אוקראינה.

הנמל קרוי על שמו טייס החלל הראשון של אוקראינה לאוניד קדניוק.

## היסטוריה
הטיסות הראשונות החלו בשנת 1928.

## מתקני הנמל
בנמל קיים מסלול המראה/נחיתה יחיד.

חברת יוקריין אינטרנשיונל איירלינס מפעילה קו יומי מהשדה לנמל התעופה הבינלאומי בוריספיל בבירה קייב.

## קישורים חיצוניים

* 
* 

צ'רנוביץ
קטגוריה:צ'רנוביץ: מבנים
צ'רנוביץ
גורדון לו

**גורדון לו** (באנגלית: **Gordon Liu**; נולד ב-22 באוגוסט 1955) הוא שחקן קולנוע סיני.

## ביוגרפיה

הוא נולד בשם לאו-קאר-פאי במחוז גואנגדונג ברפובליקה העממית של סין. כבר בילדות הוא התעניין באמנויות הלחימה סיניות.

הוא התחיל להצטלם לסרטים סיניים ובשנת 1977 זכה להצלחה בסרט The 36th Chamber of Shaolin שצולם בהונג קונג. בשנת 1978 הוא הצטלם בסרט Heroes of the East. גורדון לו המשיך להשתתף בסרטים רבים ועבר גם לטלוויזיה בה השתתף בסדרות שונות.

קוונטין טרנטינו היה בין מעריציו של גורדון לו. הוא הזמין אותו להשתתף בסרט להרוג את ביל.

בשנת 2008 הוא התחיל להצטלם בבוליווד.

גורדון לו עבר אירוע מוחי בשנת 2011 ומאז נמצא בתהליך שיקום ממושך.

## קישורים חיצוניים

קטגוריה:שחקני קולנוע וטלוויזיה סינים
קטגוריה:סינים שנולדו ב-1955
הקרן הפדרלית לביטוח בריאות חובה (רוסיה)

ממוזער
ממוזער|281x281 פיקסלים| פוליסת ביטוח של קופת הביטוח הרפואי
**הקרן הפדרלית לביטוח בריאות חובה** (ברוסית: **Федеральный фонд обязательного медицинского страхования**, בראשי תיבות: **ФФОМС**) היא אחת מקרנות כספי תקציב המדינה שהוקמה למימון שירותים רפואיים לאזרחי רוסיה. נוצר ב-24 בפברואר 1993 על פי החלטת הסובייט העליון של רוסיה.

פעילות הקרן מנוהלת על ידי קוד התקציב של רוסיה והחוק הרוסי "אודות ביטוח בריאות חובה בפדרציה הרוסית" וחוקים ותקנות אחרים.

בין מאפייני המפתח של הקרן:
* ארגון הפעילות של קופות ביטוח רפואיות אזוריות למימון תוכנית ביטוח בריאות חובה.
* מימון תוכניות ממוקדות במסגרת ביטוח בריאות חובה.
* שליטה על שימוש רציונלי בכספי ביטוח בריאות חובה.

## ראשי הקרן
* ולדימיר גרישין (1993 – 1998)
* אנדריי ראמס (1998 – 2006)
* דמיטרי רייהארט (ממלא מקום, 2006 – 2008)
* אנדריי ג'ורין (2008 – 2012)
* נטליה סטדצ'נקו (2012 – הווה)

## קישורים חיצוניים
*  

קטגוריה:כלכלת בריאות
קטגוריה:רוסיה: ארגוני בריאות ורפואה
ארגון האתאיסטים הישראלי

**ארגון האתאיסטים הישראלי** (הוקם בשנת 2013 בשם "העמותה לקידום מדע וספקנות") הוא עמותה ישראלית, שמטרתה להיות "בית לקהילת הספקנים, אגנוסטים ואתאיסטים בישראל".

## היסטוריה
הארגון החל מקבוצת ברייטס ברשת החברתית פייסבוק, ובשנת 2013 הפך לעמותה. בראש הארגון עמדו הראל עילם, יניר תירוש ועמיר שנבל, והאחרון הוא היו"ר הנוכחי.

גולת הכותרת של הארגון אלו כנסי מ.ח.ר (ראשי תיבות של מדע חופש רציונל) המתקיימים מדי שנה בתל אביב ובהם משתתפים אנשי רוח, אקדמאים, מדענים, דתיים וחילוניים. בשנים 2013–2014 התקיים הכנס בבית ציוני אמריקה, ב-2015 בקולנוע לב, ב-2017 בגני התערוכה, וב-2018 ו-2019 במוזיאון ארץ ישראל. הארגון מקיים מפגשי "הרצאות על הבר" ומקיים הרצאות בפני מכינות ותיכונים.

הארגון רואה עצמו כחלק מתנועת האתאיזם החדש שהוקם בארצות הברית על ידי "ארבעת הפרשים" - (כריסטופר היצ'נס, ריצ'רד דוקינס, סם האריס ודניאל דנט). בשנת 2019 הורחבו הקשרים עם יוטיוברים ספקנים מרחבי העולם, ביניהם דרו מקוי , ארמין נבדי  (מארגון Atheist Republic), אלכס או'קונור ("Cosmic skeptic"), תומאס ווסטנרוק ("holy koolaid") ואחרים.

בינואר 2016 ריסס תושב בני ברק כתובות נאצה על בתי פעילים בארגון ומשתתפים בכנסים, ביניהם פרופ' יעקב מלכין, ממיסדי הארגון. על כך נעצר והוגשו נגדו כתבי אישום בגין סחיטה ואיומים.

### עקרונות
עקרונות ומטרות העמותה כוללים:
* קידום הדמוקרטיה והחירות האישית: חופש הדת בישראל וחופש מדת בישראל. פיתוח וקידום קהילה סביב עקרונות אי האמונה בכוח עליון ואמונות תפלות, על ידי גיבוש במפגשים ועשייה תרבותית ענפה. סיוע והגנה ללא מאמינים מפני רדיפה, הדרה, אלימות והפחדה. חינוך החברה לקבלת החילוניות, אתאיזם ואתאיסטים.
* תיקון העוול הקיים במערכת החינוך: בעזרתם של אנשי מקצוע מתחום המדעים העמותה מציעה שיעורי העשרה בחינם לתלמידי בית-ספר ומרכזים קהילתיים בתחומי הקוסמולוגיה, המפץ הגדול, אבולוציה ועוד.
* הנגשת מידע לכל דורש: קיום מאגר מדעי הגדול מסוגו בישראל ויצירת גישה נוחה למאות מאמרים, סרטים, הרצאות וסיפורים בנושאים מדעיים ותאולוגים.
* ארגון כנסים בנושאי מדע, ספקנות ודת: כנסים ומפגשים של אנשים מכל קצוות הארץ עם מרצים ופאנליסטים מהשורה הראשונה של הקהילה המדעית בישראל. יצירת מקומות מפגש בהן אנשים יכולים לחלוק סיפורים, חוויות אישיות וידע.
* שינוי תדמית ה"אתאיסט": פעולות לשינוי הדימוי השלילי שיש למילה "אתאיסט" בקרב ציבורים גדולים בישראל על ידי הסברה ועבודה אשר תתרום לרווחת כלל האוכלוסייה.

## ראו גם
* אתאיזם יהודי
* חופש - עמותה לחופש מדת

## קישורים חיצוניים

* 

## הערות שוליים

קטגוריה:ישראל: עמותות
קטגוריה:אתאיזם
קטגוריה:ישראל: יחסי דת ומדינה
קטגוריה:ספקנות מדעית
דוד קמחי (קצין)

**דוד קמחי** (נולד ב-1967) הוא קצין בצה"ל במילואים בדרגת אלוף-משנה, אשר פיקד על עוצבת קרני ראם.
## ביוגרפיה
קמחי התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. לאחר קורס קצינים שימש במגון תפקידי מטה ופיקוד ובהם מפקד פלוגה. בשנים 2003–2005 פיקד על גדוד 46. במשך שימש כמפקד עוצבת קרני ראם. לאחר מכן שימש כראש מחלקת תורת לחימה בתוה"ד. במילואים משמש כראש מטה עוצבת האש.
## קישורים חיצוניים
;מכתביו:
* , עמ' 4–18.
* , עמ' 68–71.
* , עמ' 14–25.
* , עמ' 46–53.

## הערות שוליים

קטגוריה:מפקדי גדודים בחטיבה 401
קטגוריה:מפקדי חטיבות חיל השריון של צה"ל
קטגוריה:אלופי-משנה בצה"ל
קטגוריה:ראשי מחלקת תורת לחימה
קטגוריה:ישראלים שנולדו ב-1967
כריס נורמן

**כריסטופר וורד נורמן** (באנגלית: **Christopher Ward Norman**; נולד ב-25 באוקטובר 1950) הוא זמר רוק קל אנגלי וסולן להקת סמוקי  שהייתה להקת רוק קל אנגלית וזכתה להצלחה באירופה בשנות השבעים. הדואט Stumblin' In  שביצע עם סוזי קוואטרו ב-1978 הפך ללהיט גדול בארצות הברית.

## חיים וקריירה
ב-1957, עם הופעת הרוקנרול, רכש נורמן את הגיטרה הראשונה שלו והחל לנגן בהשפעת אלביס פרסלי, ריצ'רד הקטן, ולוני דונגן.

בילדותו עברו הוריו דירות רבות ונורמן נאלץ ללמוד בתשעה בתי ספר שונים ברחבי אנגליה (בין השאר ברדקאר, לוטון, קימפטון ונוטינגהאם) כשב-1962 חזרה המשפחה לברדפורד בה גדלה אימו. ב-1962, בזמן שלמד בבית הספר היסודי, פגש את אלן סילסון וטרי אטלי שהפכו בהמשך לחברים בלהקת סמוקי.

כמו בני נוער רבים, הושפע נורמן ממוזיקה של להקות כמו הביטלס, הרולינג סטונס ובוב דילן. יחד עם חברו אלן סילסון בילו את זמנם הפנוי בלימוד שירים חדשים בעזרת הגיטרות שרכשו. הם הצליחו לשכנע את חברם טרי אטלי להצטרף אליהם ויחד עם המתופף רון קלי הקימו את הלהקה הראשונה שלהם. השמות הראשונים של הלהקה היו "ין" (Yen), "אסנס" (Essence) ו"לונג סייד דאון" (Long Side Down) אך בסופו של דבר בחרו חברי הלהקה בשם "האליזבתיאנים" (The Elizabethans). ב-1973 הוחלף רון קלי על ידי מתופף אחר וחבר ותיק פיט ספנסר ובכך הושלם הרכב להקת "סמוקי".

בין 1974 לתחילת שנות ה-80 זכתה הלהקה בהצלחה בסיבוב הופעות בכל רחבי העולם, אך הריחוק מהבית והמשפחה גרמו ללחץ והקשו על נורמן כך שבתחילת שנות השמונים החליט להקדיש זמן רב יותר לכתיבה ועבודה באולפן. נורמן וספנסר עבדו יחד על שירים לאמנים אחרים ובהם קווין קיגן (Head over Heels in Love ), נבחרת אנגליה בכדורגל (לה כתב את השיר "We'll Get It Right"), אנייטה פלטסקוג מלהקת אבבא (לה סייע באלבום הסולו שלה), להקת Racey  (היה בין כותבי השיר "Baby It's You"), דונובן (השתתף בקולו באלבום "דונובן" ) ולהקת Heavy Metal Kids .

ב-1978 הקליט נורמן דואט עם סוזי קוואטרו את הסינגל "Stumblin 'In"  שדורג במקום הרביעי בבילבורד הוט 100 ונמכר בכמיליון עותקים.

ב-1986 שר נורמן את הסינגל "Midnight Lady"  שהפך ללהיט באירופה, צעד שישה שבועות בראש מצעד הפזמונים בגרמניה ומכר שם כ-900,000 עותקים. גם שיריו הבאים (וביניהם "Some Hearts Are Diamonds" , "No Arms Can Ever Hold You" , "Broken Heroes" ) הצליחו במצעדים ובמכירות.

ב-1994 נבחר נורמן על יד ערוץ CMT Europe  ל"כוכב הווידאו הבינלאומי של השנה" שלהם.

ב-2004, השתתף בתוכנית טלוויזיה בשם "הקאמבק" בתחנת הטלוויזיה הגרמנית ProSieben  שם ביצע את "Stumblin 'In" בדואט עם זמרת הפופ הגרמנייה סי. סי. קאץ' כשבחלקה האחרון של התוכנית הצטרפו אליו חברי להקת "סמוקי".

ב־2 ביוני 2007 הופיע נורמן בפסטיבל פיל ביי, האי מאן והוא ממשיך להקליט ולבצע הופעות ברחבי אירופה ומחוצה לה.

## דיסקוגרפיה

## קישורים חיצוניים

* 

* כריס נורמן בישראל
* כריס נורמן: ביוגרפיה, חיים אישיים - אומנות - 2020, באתר iw.fullersociety.com (אורכב)
* 
* 
* 
* ראיון עם כריס נורמן, באתר blackvelvetradio.gr, 11 בינואר 2019 (אורכב)
* אתר מועדון המעריצים של כריס נורמן
* הביוגרפיה של כריס נורמן, באתר allmusic.com

## הערות שוליים

קטגוריה:זמרי רוק בריטים
קטגוריה:גיטריסטים בריטים
קטגוריה:גיטריסטי רוק
קטגוריה:מלחינים אנגלים
קטגוריה:פזמונאים בריטים
קטגוריה:אנגלים שנולדו ב-1950
גורדי שחקים במוסקבה

[ממוזער|שמאל|400x400px|[מוסקבה סיטי מכילה את רוב הבניינים הגבוהים ביותר ברוסיה ובאירופה.]]
550px|שמאל|המגדלים הגבוהים במוסקבה.
**[[גורד שחקים|גורדי שחקים]] ב[[מוסקבה]]** הם גורדי שחקים בבירת רוסיה, מוסקבה המהווים את אוסף המגדלים הגבוהים הגדול ביותר ברוסיה ובמזרח אירופה ורובם מרוכז ברובע העסקים מוסקבה סיטי. עד העשור הראשון של המאה ה-21, מגדלי שבע האחיות שיזם סטלין היו מהמבנים הגבוהים בעיר.

נכון לשנת 2020, גורד השחקים הגבוה ביותר הוא מגדל הפדרציה בגובה של 374 מטרים. אחד המבנים שצפוי לרשת אותו ולהיות המגדל הגבוה במוסקבה הוא One Tower שצפוי להגיע לגובה 404 מטרים וייבנה בשנים 2022–2024.
## רשימת מגדלים

## המגדל הגבוה בעיר לאורך ההיסטוריה

## ראו גם
* מוסקבה סיטי
* שבע האחיות

## קישורים חיצוניים
* המגדלים הגבוהים במוסקבה
## הערות שוליים

*
קרן הרווחה הלאומית (רוסיה)

ממוזער|מאזן קרן העושר הלאומית, 2008–2017.
**קרן הרווחה הלאומית הרוסית** (ברוסית: **Фонд национального благосостояния**, בראשי תיבות: **ФНБ**) היא קרן העושר הריבונית של רוסיה. הקרן נוצרה לאחר שקרן הייצוב של הפדרציה הרוסית פוצלה לשתי קרנות השקעה נפרדות ב-30 בינואר 2008. שתי הקרנות הן "קרן השמורה", שמושקעת בחו"ל בניירות ערך בעלי תשואה נמוכה ומשמשת לאיסוף הכנסות נפט וגז. קרן העושר הלאומית, שמשקיעה באפיקי השקעה בעלי סיכון גבוה יותר, בעלי תשואה גבוהה יותר וכן בניהול הוצאות התקציב הפדרלי. לקרן השמורה הוענקו 125 מיליארד דולר ולקרן העושר הלאומית ניתנו 32 מיליארד דולר. הקרן נשלטת על ידי משרד האוצר. אחת מתפקידיה העיקריים של הקרן היא לתמוך במערכת הפנסיה הרוסית.

## רקע
הקרן נוסדה מתוך קרן הייצוב שנוסדה בינואר 2004. ב-12 בינואר 2008 התפצלה קרן הייצוב לשתי קרנות: הקרן השמורה וקרן הרווחה. הקרנות נוסדו על בסיס תיקונים שנעשו בקוד התקציב. ההעברות הראשונות מקרן הייצוב לשתי הקרנות החלו בסוף ינואר 2008.

מטרות הקרן השמורה הן מימון הוצאות התקציב הפדרלי כך שהמאזן הפיסקלי ייוותר יציב, גם כאשר ההכנסות מנפט וגז טבעי פוחתות ותשלום חובות חיצוניים של הממשלה. מטרות קרן הרווחה הן השתתפות במימון חסכונות הפנסיה של תושבי המדינה ושמירה על איזון תקציבי בקרן הפנסיה של הפדרציה הרוסית. הקרן יכולה להלוות כספים לבנקים הרוסיים. לא ניתן להשתמש בנכסי קרן הרווחה למטרות אחרות.

לקרן השמורה הועברו כ-3.312 מיליארד דולר ולקרן הרווחה הועברו כ-88 מיליארדי דולר.
## מאפיינים
קרן העושר הלאומית מקבלת כספים מהתשואות השקעה או מכספי עודף שמייצרת קרן השמורה. קרן השמורה מכסה 10% מהתמ"ג הרוסי, וכל הכספים שניתנים לקרן העושר. הקרן צברה גם 72.71 מיליארד דולר (החל מ-1 בספטמבר 2016) ממסים וחובות שהיא גובה על ייצור וייצוא של נפט וגז.

על פי משרד האוצר הרוסי, ניירות החוב הזרים שהקרן יכולה להשקיע בהם חייבים להיות בעלי דירוג של AA ומעלה על ידי פיץ' או של סטנדרט אנד פורס, או דירוג Aa3 של מודי'ס. למרות זאת, הקרן הסכימה לרכוש (ב -17 בדצמבר 2013) 15 מיליארד דולר של שניות אוקראינים, חרף העובדה שאוקראינה קיבלה אז דירוג אשראי נמוך יותר.

הוצע שהקרן תכניס חלק מהמאגרים שלה לפרויקטים של תשתי ברוסיה, כך שתוכל לספק דחיפה למודרניזציה האיטית של התשתיות שלה בתקופה של השקעה אנמית יחסית. אולם נכון ל-18 בדצמבר 2013 זה לא קרה.

קרן העושר הלאומית הרוסית מוזגה בשנת 2017 עם יתרת קרן השמורה של רוסיה. קרן השמורה הוקמה לאורך שנים עם רווחים מיצוא נפט, אך בשל מחירי הנפט הנמוכים התרוקנה בסוף 2017 וחדלה להתקיים.
## ראו גם
* קרן לאזרחי ישראל
* קרן הייצוב של הפדרציה הרוסית

## קישורים חיצוניים
*  

## הערות שוליים

רווחה לאומית
קטגוריה:רוסיה: אנרגיה
קטגוריה:רוסיה: קרנות
קטגוריה:רוסיה: פוליטיקה
קטגוריה:רוסיה: ארגונים ממשלתיים
קטגוריה:גופים רוסים שהוטלו עליהם סנקציות של מחלקת האוצר של ארצות הברית
הפארק הלאומי עמק קידפו

**הפארק הלאומי עמק קידפו** (באנגלית: **Kidepo Valley National Park**) הוא פארק לאומי באוגנדה. 

הפארק ממוקם בחלקה הצפון-מזרחי של המדינה, בצמוד לגבולה עם דרום סודאן ובמרחק של כ-350 קילומטר מבירת המדינה קמפלה. הוא משתרע על פני שטח של 1,442 קילומטר רבוע. הוא הפארק הלאומי המבודד ביותר באוגנדה.
300px|ממוזער|שמאל|צפייה בבעלי חיים בפארק, 2011

הפארק הוקם כשמורה על ידי השלטון הקולוניאלי הבריטי באוגנדה בשנת 1958, ואגב כך הוגלתה ממנו האוכלוסייה הילידית של בני הקטבו (Ketebo) שחיה בשטחו והיא סבלה מרעב. ממשלת אוגנדה העצמאית הסבה את השמורה לפארק לאומי.

הפארק הוא סוואנה מדברית שאדמתה היא חרסית. בולט בו ההר מורונגול , שגובהו הוא 2,749 מטר. שני נהרות, קידפו  ונארוס , חוצים את שטח הפארק בגובה של 910 עד 1,200 מטר מעל פני הים. כמות המשקעים השנתית בעמקי שני הנהרות נעה בין 640 ל-890 מילימטר בממוצע, ועקב כך יש שוני בחי ובצומח בין שניהם. בעונה החמה מתייבשים הנהרות ברובם. בפארק מצוי גם המעיין החם קנאנגורוק (Kanangorok).

הפארק הוא בית לכ-80 מינים של יונקים ולכ-500 מיני ציפורים. צפייה בבעלי חיים על ידי תיירים בכלי רכב מתנהלת בו על גבי דרכי עפר המצויות בעיקר במערב הפארק ובדרומו.

הפארק מנוהל על ידי רשות חיי הבר של אוגנדה.

## קישורים חיצוניים

* הפארק באתר ויקימסע 
* הפארק, באתר Ugandawildlife
* הפארק, באתר Safari Uganda
* 

פארק לאומי עמק קידפו
רוסאינקס

**רוסאינקאס** הוא כינויו של **איגוד הובלת הכספים הרוסי של [[הבנק המרכזי של הפדרציה הרוסית|בנק רוסיה]]** (ברוסית: **Российское объединение инкассации (РОСИНКАС) Центрального банка Российской Федерации, **Банка России) המהווה ישות משפטית עם משימות סטטוטוריות מיוחדות, זהו אחד המובילים הגדולים של מזומן ודברי ערך אחרים במדינה. הארגון נוצר על ידי בנק רוסיה כדי להבטיח את פעילותו בארגון הפצת מזומנים ברחבי הפדרציה הרוסית, והוא נכלל במערכת ריכוזית אחידה כגוף עצמאי לפעילות מקצועית.

## היסטוריה
ב-1 באוגוסט 1939, על פי הוראתו של יו"ר מועצת המנהלים של הבנק הממלכתי ברית המועצות ניקולאי בולגנין, נוצר שירות הובלת מזומנים. תאריך זה הפך לחג מקצועי של עובדי הובלת הכספים.

מנהלת הובלת הכספים של הבנק הממלכתי של הרפובליקה הרוסית הוקמה במסגרת של הבנק הממלכתי של ברית המועצות בשנת 1988.

איגוד רוסאינקס, בצורה בה היא מוכרת כיום בקהילה הבנקאית ובקרב מבנים מסחריים ברחבי הפדרציה הרוסית, הוקמה כתוצאה מתהליך רפורמה במבנים הכלכליים שהחלו בתקופת הפרסטרויקה בברית המועצות ויישום רפורמת הבנקאות בשנים 1987–1988.

על פי צו של מועצת השרים של ברית המועצות מספר 1118 מיום 6 באוקטובר 1987, נקבע מבנה חדש של המנגנון המרכזי של הבנק הממלכתי של ברית המועצות, שכלל הקמת איגוד להובלת כספים, המשלב 15 מחלקות רפובליקניות, כולל מחלקה רוסית. באוגוסט 1988 הוא כלל 71 מחלקות במחוזות הפדרציה הרוסית.

בשנת 1992 אימץ הבנק המרכזי של הפדרציה הרוסית (בנק רוסיה) גרסה חדשה של אמנת האיגוד וקבע כי רוסאינקס היא ישות משפטית והגוף הבכיר לניהול מערך הובלת הכספים בפדרציה הרוסית. בסך הכל, באותה תקופה כלל 74 מחלקות טריטוריאליות. הגרסה החדשה של האמנה הבטיחה את שמו הנוכחי: **רוסאינקאס, איגוד הובלת הכספים הרוסי של הבנק המרכזי של הפדרציה הרוסית**.

### מצב נוכחי
רוסאינקס מציעה שירותים מקצועיים לאיסוף והובלת מזומנים וחפצי ערך אחרים, שירותי מזומנים, ליווי נציג הזמנה, תחזוקת תוכנה וחומרה, תחזוק מכונות לספירה ומיון וציוד מסוף קופה, אבטחה ותחזוקת רכבים משוריינים. רשת הסניפים של האיגוד כוללת 77 מחלקות טריטוריאליות, המאפשרת לספק שירותים בכל מחוזות הפדרציה הרוסית.

## ראו גם
* שירות השילוח הממלכתי של רוסיה
* המרכז הראשי לתקשורת מיוחדת

## קישורים חיצוניים
*  

## הערות שוליים

קטגוריה:בנק רוסיה
קטגוריה:חברות אבטחה רוסיות
המערכת להעברת הודעות פיננסיות

**המערכת להעברת הודעות פיננסיות** (ברוסית: **Система передачи финансовых сообщений**, בראשי תיבות: **СПФС**, או SPFS בלטינית) היא מסלקה, הפועלת כמקבילה רוסית למערכת ההעברות הכספיות SWIFT, שפותחה על ידי הבנק המרכזי ברוסיה. המערכת נמצאת בפיתוח מאז 2014, לאחר שממשלת ארצות הברית איימה לנתק את רוסיה ממערכת SWIFT.

העסקה הראשונה ברשת SPFS שכללה מיזם חוץ בנקאי בוצעה בדצמבר 2017. החל מינואר 2024, מעל 557 מוסדות (לרוב בנקים) הם חלק מהרשת.

בהשוואה ל-SWIFT, המערכת עומדת בפני מספר אתגרים, ובעיקר עלויות עסקה גבוהות יותר. אולם עם זאת, ב -15 במרץ 2018 עמלת העסקה הופחתה באופן קיצוני ל-0,80-1,00 ₽ (0.012-0.015 $) לכל עסקה. המערכת פועלת רק ברוסיה, אם כי יש תוכניות לשלב את הרשת עם מערכת התשלומים הבין-בנקאיים של סין. ממשלת רוסיה נמצאת גם בשיחות להרחבת המערכת למדינות שלישיות כמו טורקיה ואיראן. בשל מגבלותיה, המערכת נתפסת כמוצא אחרון ולא כתחליף לרשת SWIFT. מאז שנת 2019 הושגו הסכמים רבים לקשר בינה למערכות התשלומים במדינות אחרות כסין, הודו, איראן, כמו גם המדינות באיחוד הכלכלי האירואסייתי המתכננות להשתמש ישירות במערכת, שמהווה כיום כ-15% מכל הסחר הפנימי ברוסיה.

## ראו גם
* מיר (מערכת תשלומים)

## קישורים חיצוניים
*  

## הערות שוליים

קטגוריה:בנק רוסיה
קטגוריה:סליקה
ברוך לוין

**ברוך לוין** (באנגלית: **Baruch Levine**; נולד ב-28 בדצמבר 1977) הוא מלחין וזמר חרדי אמריקאי, יליד קנדה, מהמוזיקה החסידית. לחניו מוגדרים כבעלי אופי שקט ונשמתי, מהם כאלו שפופולריים באירועי "קומזיץ". אחד משיריו המצליחים ביותר הוא "וזכני", שהפך ללהיט.

## ביוגרפיה
ברוך לוין נולד וגדל בטורונטו, קנדה. הוא למד בבית הספר "עץ חיים", שם אביו, הרב מיכאל לוין, משמש כרב. הוא למד גם בישיבות 'תורת משה' ומיר בירושלים.

לוין קיבל תואר שני במנהיגות חינוכית, וכן תוארי הוראה ממספר מוסדות. הוא קיבל את הסמכתו הרבנית מבית הדין הרבני בירושלים.

לאחר נישואיו עבר לגור בווטרברי, קונטיקט. בשנת 2005 הצטרף לצוות הישיבה הקטנה בעיר, שם משמש כסגן מנהל ומורה.

## קריירה
לוין החל לשיר בגיל 8 במקהלת בית ספרו. זמן קצר לאחר שהחל ללמוד נגינה באורגן, והופיע בבית הספר ובמחנה הקיץ בתקופת ילדותו. הוא נבחן לאלבום *The Marvelous Middos Machine* ולא התקבל אך הוא כן שר באלבומה של מרים ישראלי.

לאחר נישואיו החל לוין לכתוב שירים אותם מכר לזמרים אחרים. דמו שלו הגיעה לידיעת כמה מפיקי מוזיקה, ששאלו את לוין מדוע הוא לא מבצע שירים משלו. הדבר הוביל להפקת אלבומו הראשון של לוין, "וזכני", בשנת 2006. שיר הנושא, שכתב בעשר דקות למילים מתוך תפילת הדלקת נרות שבת, הפך לקלאסיקה בעולם היהודי האורתודוקסי. כמו רבים מלהיטיו של לוין, באלבומו השני, "חתן התורה", ביצע לוין מחרוזת שירים שכתב וביצעו זמרים אחרים בעבר.

לאלבומו השלישי משנת 2009, Touched By A Niggun ("נגוע על ידי ניגון"), כתב הרב יחיאל ספרו, מחבר סדרת הספרים "*Touched by a Story*", את השירים באנגלית, המבוססים על סיפוריו.

בשנת 2010 כתב לוין שני שירים חדשים והופיע בהופעה חיה עם יעקב שוואקי, האלבום שהופק ונקרא, *Live in Caesarea II – 5770*, יצא מאוחר יותר בתקליטור וב-DVD.

לוין היה זמר אורח בסיום הש"ס ה-12 ב-1 באוגוסט 2012 באצטדיון מטלייף, בו השתתפו כמעט 100,000 יהודים. הוא גם מופיע בדינרי צדקה. ב־27 בנובמבר 2011 הוא הופיע יחד עם שוואקי בקונצרט לטובת הצלה לונדון. הוא הופיע בקונצרט "זמן למוזיקה" של HASC 27 ב־12 בינואר 2013.

בשנת 2019 הוציא בדואט מחודש עם בני פרידמן את השיר 'וזכני', עבור ארגון בוני עולם.

ב-2023 הוציא את הדואט החדש "זה הקטן" ביחד עם הזמר שמילי אונגר.

ב-2025 הוציא את האלבום Off The Record 3 (The Pirchei Years) שבו הוא מחדש עשרות משירי מקהלות "פרחי" שזכו להצלחה גדולה במאה הקודמת.

## חיים אישיים
לוין נשוי ואב לשלושה ילדים.

## דיסקוגרפיה
### אלבומים
* **וזכני** (2006)
* **חתן התורה** (2008)
* **Touched by a Niggun** (2009)
* **השקיפה** (2011)
* **מודים אנחנו לך** (2013)
* **פרויקט Relax** עם שמחה ליינר (2015)
* **בנים אתם** (2015)
* **פרויקט Relax שוב** עם שמחה ליינר (2017)
* **פדותך** (2018)
* **Off The Record** עם בני פרידמן, שמחה ליינר, ריבי שוועבל ויוסף ניוקומב (2020)
* **Off The Record Two** (2021)
* **לב חדש** (2023)
* **Kumzitz Alive** (2024)
* **Kumzitz Alive - Elul** (2024)
* **Off The Record 3** (2024)
* Kumzitz elul 2.0 (2025)

### השתתפות באלבומים
* **[[Journeys 5]]**, אייבי רוטנברג, 2022

### סינגלים
*אפילו אחד 2022

## קישורים חיצוניים
* 

* ברוך לוין שר את "וזכני" (2013)

## הערות שוליים

קטגוריה:מהגרים מקנדה לארצות הברית
קטגוריה:זמרים יהודים
קטגוריה:מלחינים יהודים
קטגוריה:חרדים אמריקאים
קטגוריה:זמרים חסידיים
קטגוריה:אמריקאים שנולדו ב-1977
מיר (מערכת תשלומים)

**מיר** (ברוסית: **Мир**) היא מערכת תשלומים לאומית, שהוקמה על ידי הבנק המרכזי ברוסיה בהתאם לחוק שאומץ ב-1 במאי 2017. כיום אמצעי התשלום מקובל בעיקר על ידי חברות ברוסיה, כמו אירופלוט או רכבת רוסיה, אם כי הוא הופך בהדרגה לפופולרי גם בקרב חברות זרות שפועלות ברוסיה. המערכת מופעלת על ידי "המערכת הלאומית לכרטיסי תשלום" ("Национальная система платёжных карт"), חברה בת בבעלות מלאה של הבנק המרכזי ברוסיה.

המערכת תוכננה בשנת 2016 כדרך לעקוף סנקציות על תשלומים אלקטרוניים, לאחר שכמה בנקים רוסיים נותקו משירותי ויזה ומסטרקארד האמריקאיות בגלל הסנקציות שהוטלו עליהם בעקבות פלישת רוסיה לחצי האי קרים. כרטיסי האשראי הראשונים שעבדו על מערכת מיר הושקו בדצמבר 2015. סברבנק, הבנק המוביל ברוסיה, החל להנפיק אותם באוקטובר 2016. בסוף 2016 הונפקו 1.76 מיליון כרטיסי מיר על ידי 64 בנקים ועלו ל-69.8 מיליון בנובמבר 2019.

מיר מקודמת בעיקר על ידי ממשלת רוסיה, אשר אף חייבה בחקיקה שנכנסה לתוקף ב-1 במאי 2017 עיבוד תשלומי הרווחה והפנסיה באמצעות המערכת עד ינואר 2018. הבנקים לא ששו להנפיק אותם, כי חששו שעלותם עשויה להיות גבוהה יותר בהשוואה לכרטיסים השייכים למערכות תשלומים מבוססות יותר.

המערכת הוצגה גם בדרום אוסטיה ובשנת 2019 בטורקיה, ואילו ונצואלה תכננה להציג את מיר בשנת 2019.

בקיץ 2022, הפכה החברה לנותנת החסות העיקרית של ליגת העל הרוסית בכדורגל.

## קבלת מיר במדינות אחרות
### וייטנאם
NAPAS ו-NSPK הסכימו לקבל תשלומים באמצעות כרטיס המיר של רוסיה בווייטנאם. בנק ההשקעות והפיתוח של וייטנאם (BIDV) והבנק המשותף של וייטנאם-רוסיה (VRB) יהיו הבנקים הראשונים במערכת NAPAS המספקים שירותים המאפשרים לבעלי כרטיסי שבב מיר לשלם באמצעותו ולמשוך מזומנים דרך רשת הכספומטים של VRB בווייטנאם.

### תאילנד
ב, מנהלים מגעים על שימוש בכרטיסי תשלום של מיר עם בנקים בתאילנד. "מערכת כרטיסי התשלומים הלאומית, מפעילת מערכת התשלומים מיר, מנהלים שיחות עם מספר הבנקים הגדולים בתאילנד, כולל קאסיקורנבנק, בנק בנגקוק, סיאם בנק מסחרי, על האפשרות להשתמש בכספומטים שלהם כדי למשוך מזומנים ולבצע תשלומים באמצעות כרטיסי מיר; וכן שירותי סחר ועסקים המופעלים על ידי בנקים אלה."

### הממלכה המאוחדת
פרויקט פיילוט באירופה של מערכת מיר תוכנן להיות מוצג בפורום העסקי הרוסי-בריטי בלונדון. PayXpert יהפוך לרוכש הראשון של כרטיסי MIR באירופה, ובריטניה תהיה המדינה הראשונה בה תפעל המערכת, כך על פי אחד ממארגני האירוע העסקי, קרן רוסקונגרס. ולדימיר קומלב, מנכ"ל מערכת התשלומים מיר אמר כי "השקת הפרויקט המשותף שלנו עם PayXpert היא הצעד הראשון ובראשונה בפיתוח רכישת MIR באירופה.

## קישורים חיצוניים

*  

* מיר, באתר המערכת הלאומית לכרטיסי תשלום, מערכת כרטיסי התשלום הארצית

## הערות שוליים

קטגוריה:בנק רוסיה
קטגוריה:כרטיסי אשראי
ניקולס דה לה קרוס

**דייגו ניקולס דה לה קרוס** (נולד ב-1 ביוני 1997) הוא כדורגלן אורוגוואי, המשחק בעמדת הקשר התקפי בפלמנגו ובנבחרת אורוגוואי. דה לה קרוס הוא אחיו למחצה של הכדורגלן קרלוס אנדרס סאנצ'ס.

## קריירה
ניקולס דה לה קרוס, יליד מונטווידאו, החל את הקריירה שלו בליברפול (מונטווידאו) ממדינת הולדתו, אורוגוואי. הוא עלה לקבוצה הבוגרת של ליברפול בעונת 2015/2016, והופעת הבכורה שלו במדי הקבוצה הבוגרת הייתה ב-13 בספטמבר 2015, במסגרת הליגה מול קבוצת "אל טנקה סיסליי".

ב-15 במאי 2016, כבש דה לה קרוס את שערו הראשון במדי הקבוצה מול "אתלטיקו רנטיסטאס" במסגרת הליגה.

ב-15 באוגוסט 2017, חתם דה לה קרוס בקבוצת ריבר פלייט הארגנטינאית בסכום של כ-3 מיליון דולר, לאחר שרשם באותה העונה (2016/2017) 7 שערים ו-2 בישולים ב-18 הופעות במדי ליברפול.

ב-25 באוקטובר 2017, שיחק לראשונה בגביע ליברטדורס במדי ריבר פלייט בשלב חצאי הגמר נגד לנוס הארגנטינאית. ריבר פלייט הודחה מהטורניר לאחר שהתוצאה הסתיימה ב-3–4 לטובת לנוס, בשני המשחקים.

ב-5 בנובמבר 2017, השתתף דה לה קרוס בסופר קלאסיקו הראשון בקריירה שלו מול קבוצת בוקה ג'וניורס, שם אף בישל את שערה היחידי של ריבר פלייט במשחק כשהתוצאה הסתיימה ב-1–2 לטובת בוקה ג'וניורס.

באותה העונה (2017/2018) רשם דה לה קרוס 16 הופעות בכל המסגרות שמתוכן בישל 6 שערים (כולל 2 בישולים בגביע הליבטדורס) ואף זכה עם קבוצתו בגביע הליבטדורס.

ב-4 באפריל 2018, כבש דה לה קרוס את שערו הראשון בגביע הליבטדורס מול אינטרנסיונל הברזילאית בשלב הבתים של גביע הליברטדורס.

במהלך עונת 2018/2019, עלה מעמדו של דה לה קרוס בקבוצת ריבר פלייט ואף היה לו חלק משמעותי בעליית הקבוצה עד לגמר גביע הליברטדורס, כשבמהלך הטורניר הוא רשם 3 שערים ו-3 בישולים.

ב-5 באפריל 2019, כבש דה לה קרוס את השלושער הראשון שלו בקריירה במסגרת גביע הסופרליגה מול אתלטיקו אלדוסיבי.

בעונת 2019/2020, הגיע דה לה קרוס למקום הרביעי בטבלת הבישולים של ליגת העל הארגנטינאית עם 5 בישולים.

ב-24 בדצמבר 2023 חתם בפלמנגו הברזילאית לארבע שנים.

## נבחרת לאומית
ניקולס דה לה קרוס זומן לנבחרת אורוגוואי ב-5 במרץ 2020, לצמד המשחקים נגד נבחרת צ'ילה ונבחרת אקוודור במסגרת מוקדמות מונדיאל 2022, אך בסופו של דבר המשחקים הללו נדחו עקב התפרצות מגפת הקורונה.

נכלל בסגל נבחרת אורוגוואי בטורניר מונדיאל 2022.

## תארים והישגים
### קבוצתיים
**ריבר פלייט**
* הסופר קאפ הארגנטינאי (2): 2017 (שוחק ב-2018), 2019 (שוחק ב-2021)
* גביע ליברטדורס: 2018
* גביע רקופה סודאמריקנה: 2019
* גביע ארגנטינה (2): 2017, 2019
* ליגת העל הארגנטינאית (2): 2021, 2023
* טרופאו דה קמפאונס (2): 2021, 2023

;פלמנגו 
* הגביע הברזילאי: 2024
* הסופר קאפ הברזילאי: 2025
* אליפות ריו דה ז'ניירו: 2024, 2025

;נבחרת אורוגוואי
* אליפות אמריקה הדרומית בכדורגל עד גיל 20: 2017

## קישורים חיצוניים

* פרופיל, באתר TransferMarkt
* פרופיל, באתר Soccerway

## הערות שוליים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני ריבר פלייט
קטגוריה:כדורגלני ליברפול מונטווידאו
קטגוריה:כדורגלני פלמנגו
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אורוגוואים שנולדו ב-1997
סלופארק טכנולוגיות

**סלופארק טכנולוגיות בע"מ** היא חברה פרטית ישראלית המפעילה מערכת תשלום באמצעות טלפון סלולרי עבור שירותי חניה בישראל ומחוצה לה. החברה מפעילה בישראל אפליקציה המאפשרת תשלום דמי חניה בחניית רחוב ("כחול לבן"), בחניונים, תשלום בכבישי אגרה, שירותי חילוץ ועוד.

## היסטוריה
החברה הוקמה בשנת 2004 כחברה פרטית, ובשנת 2013 עברה להיות מוחזקת באופן מלא על ידי קבוצת מ.ג.ע.ר, ספקית בענף השירותים למגזר הציבורי בישראל המתמחה בהקמה ותפעול של תהליכים עסקיים (BPO) ושירותים מבוססי טכנולוגיה מתקדמת.

סלופארק מפתחת שירותי תשלום חניה בישראל ובמספר מדינות בעולם, בהן אוסטרליה, ארגנטינה ויוון והייתה לחברה הראשונה בישראל שהשיקה מערכת תשלום באמצעות הטלפון הסלולרי.

החברה מונה כ-50 עובדים הפועלים משני מוקדים – בבית דגן ובבית שמש.

## המערכת

עד שנת 2011 ניתן היה להשתמש במערכת רק באמצעות מערכת טלפונית אוטומטית (IVR), ובשנה זו הושקה האפליקציה. המערכת מחוברת לכל הרשויות המקומיות בהן נגבה תשלום על חניה בכחול-לבן ומכילה את המידע הדרוש לגבי התעריפים ושעות האכיפה בערים השונות. פקחי הרשויות המקומיות מחוברים למערכת סלופארק ובודקים את מצב תשלום דמי החניה של הרכב. מחיר החניה מחושב על פי זמן החניה בפועל.
ממוזער|האפשרות לשלם באמצעות ישומון Cellopark קבועה על שלט חניה בתשלום ברחוב בלפור בירושלים
בסוף שנת 2019 פיתחה סלופארק אפליקציה חדשה המאפשרת איתור חניות פנויות, ברחוב או בחניון ציבורי, בהתאם למיקום המשתמש וכן שירותים מתקדמים כמו הפעלת מספר חניות במקביל, שירות "איפה חניתי" המאפשר ניווט למיקום המדויק בו החנה המשתמש את הרכב ותשלום באמצעים נוספים דוגמת Apple Watch.

סלופארק מציעה את שירותיה במספר מסלולים, ללקוחות פרטיים, עסקיים וציי רכב. כמו כן, מאפשרת סלופארק שירות טעינת מזומן מראש לטובת תשלום על חניה (סלופארק Cash) ללא צורך בכרטיס אשראי או בהוראת קבע. לאחר הפעלת השירות, מתקבלת תזכורת 15 דקות לפני שזמן החניה עומד להסתיים, וכן תזכורת אם הרכב יצא מהחניה מבלי לסיים את התשלום בגינה. כשירות משלים, ניתן להאריך את זמן החניה באופן אוטומטי ואף לסיים אותו אוטומטית עם החזרה לרכב ותחילת הנסיעה.

סלופארק מציעה גם שירותי דרך וחילוץ הכוללים החלפת צמיג או תיקון תקר, תדלוק, מנעולנות והטענת מצבר.

בסוף שנת 2019 הרחיבה סלופארק את השימוש באפליקציית התשלום גם עבור טעינת כרטיס רב-קו.

## קישורים חיצוניים
* 

## הערות שוליים

קטגוריה:חניה
קטגוריה:יישומונים בתחום התחבורה
קטגוריה:חברות תוכנה ישראליות
קטגוריה:פורטיסימו קפיטל
קטגוריה:ישראל: חברות שהוקמו ב-2004